CELEX: 32011R0772
Language: fi
Date: 2011-08-02 00:00:00
Title: Komission täytäntöönpanoasetus (EU) N:o 772/2011, annettu 2 päivänä elokuuta 2011 , tiettyjen tavaroiden luokittelusta yhdistettyyn nimikkeistöön

4.8.2011   
            
            
               FI
            
            
               Euroopan unionin virallinen lehti
            
            
               L 201/1
            
         KOMISSION TÄYTÄNTÖÖNPANOASETUS (EU) N:o 772/2011,
   annettu 2 päivänä elokuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä elokuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Metallista ja muovista valmistettu tavara, jolla lasten turvaistuin kiinnitetään moottoriajoneuvoon (ns. lasten turvaistuimen alusta).
                  Siinä on pituudeltaan säädettävä jalka ja punaisia/vihreitä ilmaisimia, jotka osoittavat esim., onko tavara tai istuin asennettu oikein.
                  Se on tarkoitettu kytkettäväksi väliaikaisesti kiinnityspisteisiin, jotka on yleensä kiinnitetty pysyvästi autonkoriin ajoneuvon istuimen taakse.
                  Tavaraan voidaan kytkeä kiinni erimallisia lasten turvaistuimia.
                  
                      (1) Ks. kuva
               
               
                  9401 90 80
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 9401, 9401 90 ja 9401 90 80 nimiketekstien mukaisesti.
                  Luokittelu nimikkeeseen 8708 ei tule kyseeseen, koska tavaraa ei ole kiinnitetty pysyvästi moottoriajoneuvon koriin eikä sitä sen vuoksi voida pitää ajoneuvon korin tarvikkeena.
                  Kun lasten turvaistuin on asennettu lasten turvaistuimen alustan päälle, kokonaisuudella on täydellisen lasten turvaistuimen ominaisuudet ja se täyttää tällaisen istuimen tehtävät. Sen vuoksi tavaraa on pidettävä lasten turvaistuimen osana ja se on luokiteltava CN-koodiin 9401 90 80 istuimen osana.
               
            
         
      
         (1)  Kuva on ainoastaan ohjeellinen.